ועדת הכספים, כנסת 25, פרוטוקול מספר 92, 2023-04-16 00:00

משה גפני: הצעת חוק הגדלת נקודות זיכוי להורים במס הכנסה והרחבת מענק עבודה, התשפ"ג-2023

משה גפני:  אנחנו נמצאים פה קצת עם כפילות בגלל המהירות שאנחנו ביקשנו מהממשלה להתקדם, בעקבות בקשות של חברי הוועדה מהקואליציה ומהאופוזיציה

משה גפני:       אנחנו אישרנו הגדלת נקודות זיכוי עד גיל 12 כאן בוועדה לשנת 2023, וזה מגיע למליאה לאישור ביום רביעי, בעזרת השם

משה גפני:  תוך כדי זה אנחנו התחייבנו, כאן בוועדה: אמרנו שלא יהיה תקציב למדינה מבלי שיגדילו את זה עד גיל 18

משה גפני:  זו הייתה בקשה של החברים בוועדה, גם מהקואליציה וגם מהאופוזיציה

משה גפני:       כבר לא הייתי יכול למשוך את החוק מהמליאה, כי כנראה שמישהו במשרד האוצר עובד עם התקשורת

משה גפני:  בתקשורת אמרו שמאבדים את חודש מרץ - - -     

ינון אזולאי: התקשורת עובדת עם מישהו מהאוצר

משה גפני: לא יודע

משה גפני:  אתה יודע מה? אין לי סדרי עדיפויות, אבל היה בתקשורת שבגלל הכנסת לא משלמים את נקודות הזיכוי למרץ

משה גפני:  יכול להיות שאנחנו אשמים

משה גפני:  תתארו לכם שהייתי מושך את החוק מהמליאה ואומר: בואו נאחד את זה

משה גפני:  הרי זה נורמלי, מה שהיה צריך לעשות

משה גפני:  היו אומרים: "עכשיו בגללו, עכשיו זה גפני; זו לא רק הכנסת שלא מביאה את זה לדיון"

משה גפני:  לכן אישרתי את הדיון ביום רביעי על נקודות זיכוי עד גיל 12, ואני מקיים לקיים את הדיון עכשיו בוועדה של עד גיל 18

משה גפני:  אני מבקש שמי שמציג את החוק – שיציג אותו עכשיו

ישי פרלמן: ישי פרלמן, רשות המיסים

ישי פרלמן:  למעשה, אנחנו מביאים פה שתי הצעות

משה גפני: מה זה? יכול להיות שאתם מקיימים את מה שהתחייבתם אליו?     

ישי פרלמן: מקיימים באופן מידי

ישי פרלמן:  מה שדיברת עליו עכשיו זה בעצם להגדיל את נקודות הזיכוי להורים לילדים בני 6-18 החל משנת 2024, כהוראת קבע; נקודת זיכוי אחת נוספת לכל הורה, אז אם לילד יש שני הורים – יהיו שתי נקודות זיכוי נוספות למשפחה

ישי פרלמן:  הדבר השני: בחוק מענק עבודה, כיום האב מקבל איזה שהוא סכום והאם מקבלת כ-150% מאותו הסכום

ישי פרלמן:  אנחנו רוצים להעלות את הסכום של האב כך שיהיה שווה לסכום של האם

ישי פרלמן:  זו הצעה שהייתה בהוראת השעה לפני כמה שנים, ועכשיו אנחנו רוצים להפוך אותה להוראת קבע

יצחק פינדרוס: דוד, למה אתה תמיד נגד שוויון? יש משהו טוב בשוויון הזה

קריאה: מה לגבי אימהות חד הוריות?     

ישי פרלמן: אני אסביר בכמה מילים

ישי פרלמן:  יש שלוש קבוצות שזכאיות למענק עבודה: כל מי שהוא מעל גיל 55, בין אם יש לו ילד ובין אם אין לו ילד; הורים, לא משנה באיזה גיל, מעל גיל 21 השנה ומעל גיל 23 החל משנת 2024 - - -     

ינון אזולאי: מגיל 21, גם בשנת 2024 זה יהיה כהוראת קבע

ינון אזולאי:  זה בכלל לא נתון לוויכוח פה כי זו הייתה הבטחה, וזה לא יתקדם בלי זה

ישי פרלמן: תן לי שנייה להסביר את החוק

ינון אזולאי: אוקיי, תסביר

שולמית אלוני: כיום החוק קובע שהמענק ישתלם - - -     

ינון אזולאי: אני גם רציתי מגיל 18, אבל זו ההבנה שהגענו אליה

ישי פרלמן: ינון, אנחנו כרגע מדברים על המצב הקיים

ישי פרלמן:  אחרי זה נדבר על - - -     

שולמית אלוני: המצב הקיים היום אומר שהמענק ישתלם מגיל 21

שולמית אלוני:  זה נקבע בהוראת השעה עד סוף שנת 2024

שולמית אלוני:  בשנת 2025 זה צריך לחזור, כך שהמענק ישתלם למישהו מגיל 23, במקום 21

ינון אזולאי: כן, אנחנו הבנו

ישי פרלמן: אז אמרנו שקבוצה אחת היא מגיל 55 ומעלה, בין אם יש ילדים ובין אם אין ילדים; הקבוצה השנייה היא הורים, והקבוצה השלישית היא הורה יחיד

ישי פרלמן:  ההבדלים בין הקבוצות: מבחינת גובה המענק, יש את המענק הבסיסי שניתן היום למי שמעל גיל 55 בלי ילדים ולאבות; זה המענק הבסיסי

ישי פרלמן:  אימהות, שזו הקבוצה השנייה - - -      

חוה אתי עטייה: מהו הסכום של המענק הבסיסי? 4,000, אם אני לא טועה?     

ישי פרלמן:  360 ₪ עד 520 ₪

ישי פרלמן:  אימהות מקבלות כ-150% מהמענק הבסיסי הזה; ואז יש סעיף נפרד להורים יחידים, שהם מקבלים סכומים גבוהים יותר

ישי פרלמן:  התיקון פה הוא שהורה יחיד, בין אם הוא גבר או אישה, מקבלים סכומים גבוהים יותר, אז הם לא רלוונטיים לתיקון הזה

ישי פרלמן:  אחרי התיקון ייווצר מצב שבו מישהו מעל גיל 55 בלי ילדים יקבל את המענק בגובה הבסיסי; הורים, בין אם זה אב או אם, יקבלו את המענק המוגדל בגובה 150%; והורים יחידים יקבלו מענק עוד יותר מוגדל, שזה מה שקבוע בחוק

אימאן ח'טיב יאסין: תודה

ינון אזולאי: ולגופו של עניין, כשדיברנו על מענק העבודה של גיל 21?     

נועה שוקרון: בעקבות שיחות שקיימנו בוועדה, ואנחנו גם אמרנו בעבר שאין לנו התנגדות מקצועית לנושא, אז בואו נחיל את זה

ינון אזולאי: תודה

ינון אזולאי:  אז למה לא אמרתם את זה מההתחלה?      

קריאה: יצירת מתח

משה גפני: מה יצירת מתח? מהו המתח?     

תמר לוי בונה: תמר לוי בונה, אגף התקציבים

תמר לוי בונה:  אנחנו התכוונו להגיש את זה עם התיקון הזה; בשוגג זה לא הוגש

תמר לוי בונה:  כשלקחנו את זה בחשבון בתחשיב המקורות ובתחשיב התקציב, כן הנחנו את זה עם התיקון הזה

תמר לוי בונה:  חבר הכנסת האיר את עינינו לכך שזה נפל בשוגג, וכמובן – אנחנו עשינו את התיקון

ינון אזולאי: תודה רבה לך

אימאן ח'טיב יאסין: לגבי ילדים, אמרת שצריכים להיות שני ילדים?      

נועה שוקרון: מעל ילד אחד

ישי פרלמן: יש הבדל

ישי פרלמן:  מי שיש לו שלושה ילדים מקבל מענק גבוה יותר

משה גפני: איפה הנחתם את זה? אמרת שהנחתם את זה?     

תמר לוי בונה: בהנחות שלנו של התקציב שנלקחו בחשבון

ינון אזולאי: אבל עכשיו יעשו את התיקון פה

תמר לוי בונה: כשבנינו את התקציב, אנחנו סברנו שהגשנו הצעה עם ה-21

תמר לוי בונה:  זה נפל בשוגג ונשאר 23, כפי שהיה

תמר לוי בונה:  לכן אנחנו אומרים: אין לנו התנגדות לתקן את זה, כי זה היה בשוגג

משה גפני: אנחנו מתקנים את כל הטעויות שלכם

משה גפני:  לא את כולן; חלק

תמר לוי בונה: בפעם הזו אכן תיקנו

משה גפני: אני יודע

משה גפני:  לא הבנתי את מה שאמרת, "הנחנו את זה"

משה גפני:  זה בסדר

אורית פרקש הכהן: סליחה, אני חייבת לשאול אותך משהו: אם חבר הכנסת אזולאי לא היה שואל את השאלה הזו – לא הייתם מתקנים? כי זה נשמע שהייתה לכם תקלה

תמר לוי בונה: לא ידענו

תמר לוי בונה:  התכוונו - - -     

אורית פרקש הכהן: התכוונתם להגיד שיש פה טעות? אז הוא הקדים

תמר לוי בונה: מכיוון שידענו שהוא הולך לשאול את זה - - -     

אורית פרקש הכהן: אז נתתם לו - - -     

ינון אזולאי: הם רצו לתת לי קרדיט, כי מקודם חסכתי להם איזה משהו

משה גפני: כשהוא יבוא עם איזו שהיא תביעה, הם יגידו לו: "נתנו לך את גיל 21"

אורית פרקש הכהן: צריך ללמוד פוליטיקה מאגף התקציבים

משה גפני: תודה

משה גפני:  אימאן, את היית באמצע שאלה?     

אימאן ח'טיב יאסין: קיבלתי תשובה

משה גפני: קיבלת תשובה

משה גפני:  למה זה מ-2024? למה לא מ-2023?      

ישי פרלמן: כי אנחנו כבר באמצע השנה - - -     

אורית פרקש הכהן: אז תתנו רטרו

נועה שוקרון: אני יכולה להתייחס? מענק העבודה, בעצם - - -     

משה גפני: אני מדבר על נקודות הזיכוי

ישי פרלמן: זה שילוב של זה שאין לי תקציבים, והעניין שאנחנו באמצע השנה

ישי פרלמן:  זה מאוד קשה למערכות של רשות המיסים, וזה גם לא משהו שאנחנו עושים בדרך כלל

ישי פרלמן:  אנחנו משתדלים שלא להתחיל לתת אחורה ביולי

יצחק פינדרוס: בשנה שעברה היה צריך מסיבת עיתונאים של שר אוצר, אז עשו את זה באמצע השנה

יצחק פינדרוס:  השנה כנראה ששר האוצר לא צריך את מסיבת העיתונאים; הוא יכול לעשות עוד משהו אחר, אז לא

יצחק פינדרוס:  הרבה יותר פשוט

אימאן ח'טיב יאסין: רק שאלה: אני לא יכולה להבין את העיקרון של מעל גיל 21

אימאן ח'טיב יאסין:  למה לא על פי הגיל שבו מותר להתחתן?      

ישי פרלמן: מגיל 18?     

אימאן ח'טיב יאסין: כן

נועה שוקרון: אני כן אציין שההצעה, באופן כללי, רלוונטית רק למי שגם יש לו ילדים

אימאן ח'טיב יאסין: אני מדברת על ילדים

אימאן ח'טיב יאסין:  יש משפחות שמתחתנים ובתוך שנה יש להן ילדים

אימאן ח'טיב יאסין:  למה לא מגיע להן? הם מתחתנים לפי החוק

אימאן ח'טיב יאסין:  מה העיקרון של מגיל 21 ולא מגיל 18, למשל?     

נועה שוקרון: בסופו של דבר, אנחנו כן מדברים על מעל ל-90% מהאוכלוסייה, שיש לה ילדים, היא מעל גיל 21 ועובדת

נועה שוקרון:  לכן, מבחינתנו - - -     

אימאן ח'טיב יאסין: וה-10% לא חשובים?     

נועה שוקרון: לא אמרתי שהם לא חשובים

נועה שוקרון:  החוק, כמכלול, נותן מענה למרבית האוכלוסייה באופן משמעותי

משה גפני: אוקיי

משה גפני:  מי מקריא את החוק?     

ישי פרלמן: << הצח >> הצעת חוק הגדלת נקודות זיכוי להורים במס הכנסה והרחבת מענק עבודה, התשפ"ג-2023 << הצח >>               	סעיף 6א הוא הסעיף שנותן את המענק המוגדל לאם עובדת כיום

ישי פרלמן:  התיקונים שעשינו הם פשוט לעשות את זה שגם האב יקבל

שולמית אלוני: התכלית שעמדה בבסיס הרעיון במקור, לפיה האישה תקבל 150%, לא מתקיימת יותר לטעמכם?     

ישי פרלמן: למעשה ,יש שתי תכליות לחוק הזה

ישי פרלמן:  זהו חוק לעידוד ההשתתפות בכוח העבודה, וגם לעזרה לאוכלוסיות חלשות

ישי פרלמן:  יש פה מתח מובנה בין שני הדברים האלה: היה איזה שהוא רצון לעודד נשים יותר לצאת לשוק העבודה בתקופה שבה החוק נחקק, ועכשיו אנחנו חושבים שיש רצון לעודד את גם הגברים בצורה שווה; אנחנו רוצים לתת גם לאבות מבחינת עזרה למשפחות עובדות ממצב סוציו-אקונומי נמוך יותר

שולמית אלוני: הוראת השעה שהייתה, שתיקנה את זה באופן זמני, הייתה משנת 2019 עד 2020

שולמית אלוני:  לאור פיזור הכנסת, היא פקעה ביולי 2021, ומאז לא הבאתם איזה שהוא תיקון שמבקש להפוך את ההוראה לקבועה

שולמית אלוני:  למה הפער הזה? למה בתקופה הזו לא הגעתם לתקן את זה?     

נועה שוקרון: בסופו של דבר, מענק העבודה הוא כלי שהממשלה ראוה אותו באופן מאוד חיובי, אבל הוא כלי שעולה לא מעט כסף, והוא גם נמצא בצד ההוצאה, בניגוד לנקודות זיכוי

נועה שוקרון:  לכן, יש לו משמעויות רבות, גם מבחינת הנומרטור וגם מבחינת תקציב המדינה

נועה שוקרון:  ככזה, כל עוד לא בוצענו שינויים במענק העבודה, או בכל התחום של נקודות זיכוי של נקודות זיכוי והקלה על יוקר המחיה, באופן הוליסטי וכללי – לא היו גם שינויים במענק העבודה, לכאן או לכאן

נועה שוקרון:  ברגע שהייתה הזדמנות והחליטה הממשלה שהיא רוצה לטפל ביוקר המחייה – אנחנו סברנו שזה צעד שהוא הנכון ביותר, מקצועית, בסוגייה של מענק עבודה

שולמית אלוני: טוב

משה גפני: הנומרטור היא מילה שלא משכנעת; כדאי לא להשתמש בה

משה גפני:  הנומרטור זה כלי שאתם יכולים להשתמש בו כדי לעבוד עליי

משה גפני:  כן, הלאה

ינון אזולאי: אגב, זה מובא כסעיף של מניעת הכנסה, נכון? לא כהוצאה

ישי פרלמן: לא

ישי פרלמן:  מענק עבודה זה משרד האוצר

ינון אזולאי: לצד הוצאה?     

נועה שוקרון: כן

ינון אזולאי: נקודות זיכוי - - -     

אורית פרקש הכהן: ברור, הם מאבדים מיסים

משה גפני: הלאה

ישי פרלמן: 	זה פשוט מחיל את אותו החוק גם על עצמאים

ישי פרלמן:  סעיף 6א חל רק על שכירים בלי התיקון הזה

ישי פרלמן:  זה בעצם התיקון של מענק העבודה

ישי פרלמן:  סעיף 2 זה התיקון - - -		     

שולמית אלוני: לפני כן, אנחנו נכניס תיקון נוסף שיתייחס לעניין הגיל

שולמית אלוני:  בהצעה המקורית, בחוק הגדלת נקודות זיכוי להורים במס הכנסה והרחבת מענק עבודה, הוראת השעה, התשפ"ב-2022, בסעיף 2(ב), שבו נקבעה ההוראה שהתייחסה לכך שמיום פרסומו של החוק במאי 2022, ועד סוף שנת 2024, יקראו את החוק כך שעובד יוגדר בגיל 21 שנים במקום בגיל 23

שולמית אלוני:  אנחנו נכניס פה תיקון שיתקן את סעיף 1(א) בהגדרה של עובד, וגם את סעיף 17(ב), כך שבמקום 23 שנים יבוא 21 שנים, וניתן לזה הוראת תחילה מ-1 בינואר 2025, כך שזה יחול ברצף; ברגע שהוראת השעה תפקע – מיד תחול ההוראה הקבועה, שתחיל את המעבר מגיל 23 לגיל 21 באופן קבוע

שולמית אלוני:  זה מקובל מבחינתכם?     

ישי פרלמן: מקובל

משה גפני: הלאה

ינון אזולאי: רק שאלה קטנה: בדברי ההסבר שלכם כתבת שזה צפוי לגרום לאובדן הכנסות בסך 3

ינון אזולאי: 9 מיליארד ₪

ינון אזולאי:  זוהי, בעצם, מניעת ההכנסה שאני מדבר עליה

ינון אזולאי:  שאלה טכנית: אתם מחשבים אובדן הכנסה אוטומטית על הוצאה?      

אורית פרקש הכהן: זה נכנס לתחזית ההכנסות המעודכנת? הוא שואל שאלה נוספת, האם זה גם בא בחשבון בצד ההוצאות?      

ינון אזולאי: אתם שמים את זה בשניהם?     

ישי פרלמן: העלות התקציבית, בצד ההוצאה, של התיקון המוצע בחוק מענק העבודה, נאמדת בסך של כ-260 מיליון ₪ בשנה, ואילו התיקון המוצע בפקודת מס ההכנסה צפוי לגרום לאובדן הכנסות בסך של 3

ישי פרלמן: 9 מיליארד - - -     

ינון אזולאי: על זה שאלתי

תמר לוי בונה: יש לך שני רכיבים: הנקודות זיכוי זה אובדן בצד הכנסות, ותחזית ההכנסות שמוגשת כבר אמורה לשקלל את זה בחשבון, ומענק עבודה הוא בצד האוצר, והוא כבר רכיב בתוך התקציב שמוגש לכנסת

אורית פרקש הכהן: אבל בעצם לשאלה שלו, לנקודות הזיכוי יש משמעות בעיקר בהכנסות, ולמענק העבודה יש משמעות בהוצאות

ינון אזולאי: כן, רק באובדן ההכנסות

ינון אזולאי:  פה זה ההוצאות, ופה זה אובדן ההכנסות

ינון אזולאי:  זה מה ששאלתי

ינון אזולאי:  בסדר, תודה

משה גפני: אם אפשר בבקשה להתחיל להקריא יותר מהר, בגלל שאחמד טיבי בצום ואני רוצה שהוא יהיה בהצבעה

אימאן ח'טיב יאסין: אה! יש עוד אנשים כאן - - -     

משה גפני: בטח, שמתי לב

אימאן ח'טיב יאסין: וגם מהצפון, עוד יותר

שולמית אלוני: בעצם, כשאומרים "בשנת המס שקדמה לשנת בגרותו", אנחנו בשיא החופשי מדברים על נקודות זיכוי בגילאי 13-18, אבל המשמעות היא שנקודת זיכוי נוספת אחת לאישה ולגבר יינתנו להורים בגילאי 13-17

משה גפני: עד סוף גיל 17

משה גפני:  18 פחות יום אחד – מקבל

ינון אזולאי: ישי, איך זה מוגדר בביטוח הלאומי? כשאתה מסתגל על קצבת הילדים בביטוח הלאומי, איך זה מוגדר בחוק? עד גיל 17 או עד גיל 18? אני רוצה לדעת

יואב הכט: קצבת ילדים ברמה החודשית?     

ינון אזולאי: ברמה חודשית

יואב הכט: אנחנו לא כל כך - - - עם שנתית

ינון אזולאי: אתה מקבל עד גיל מסוים, אז השאלה היא האם שם כתבת עד גיל 18 או עד גיל 17? כי שם, עד גיל 18 ודאי שנכנס עד היום שהוא בן 18, כי אז מתחילים לקחת מהילד

משה גפני: אני רק מבקש שבניסוח יהיה ברור שאנחנו מדברים על עד היום האחרון שלפני גיל 18

ינון אזולאי: בדרי ההסבר זה כתוב

משה גפני: דברי ההסבר לא מספיקים

משה גפני:  אני מבקש שזה יהיה ברור גם בניסוח

ינון אזולאי: תבדקו אבל האם זה כתוב בביטוח הלאומי; כך זה יכול - - -     

אימאן ח'טיב יאסין: כבוד היושב-ראש, אני רוצה להעיר הערה בקשר לזה: ילדים שנמצאים בלימודים בתיכון עד כתה י"ב, והם עברו את גיל 18, עדיין לא יחייבו אותם בביטוח הלאומי בכל מיני דברים

יצחק פינדרוס: זה לא ביטוח לאומי כאן

אימאן ח'טיב יאסין: אני יודעת

אימאן ח'טיב יאסין:  אני רוצה להתייחס לעקרון עצמו

משה גפני: בסדר

משה גפני:  יש כמה בעיות עם הדברים האלה

משה גפני:  אני גם בשעתו הגשתי חוק על זה, אבל זה לא נוגע למה שאנחנו מדברים עליו עכשיו

אימאן ח'טיב יאסין: זה נוגע

אימאן ח'טיב יאסין:  אנחנו מדברים על ילדים; נקודות זיכוי - - -     

משה גפני: כאשר ילד לומד בתיכון והוא עדיין ממשיך את הלימודים מעל גיל 18, האם זה יחול עליו?     

אימאן ח'טיב יאסין: וזה לא שהוא חוזר על כיתה

קריאה: ברור שלא

משה גפני: הבעיה הזו היא לא רק בזה ; היא בהרבה דברים

משה גפני:  מה שאת מעלה הוא דבר נכון, אבל זה לא רק לגבי העניין הזה

משה גפני:  זה יתחיל להיות גם בעניין הזה אחרי שהחוק הזה יאושר; כשנדע שזה עד גיל 18 - - -     

חוה אתי עטייה: זה רשות המיסים

ינון אזולאי: אם אתה יכול להגיד את זה רק אחרי שהחוק יאושר; שלא ימשכו - - -     

ישי פרלמן: זה לא משנה את המצב מבחינת - - -

ישי פרלמן:  זה רק מוסיף נקודות - - -     

משה גפני: אני יודע

משה גפני:  אוקיי, הלאה

שולמית אלוני: בפקודה, מוגדרת היום שנת בגרות כשנת המס שבה מלאו לילד 18 שנים

שולמית אלוני:  אנחנו אומרים: זה עד השנה שקדמה לשנת בגרותו

ישי פרלמן: זו השנה שבה הוא הופך ל-17

אליהו דלל: הנושא של 17 מטריד אותי

אליהו דלל:  אני לא יודע אם אני מבין או לא מבין עברית

אליהו דלל:  כשאומרים: עד גיל 18, זאת אומרת, עד 17

אליהו דלל: 999, נכון? אז למה לא לרשום עד 18?     

ישי פרלמן: כי זה הולך לפי שנות מס

ישי פרלמן:  שנת המס שבה הוא בן 18

ישי פרלמן:  אם נולדת בתחילת ינואר ואתה בן 18, אז אתה בן 18 לאורך כל שנת המס, נכון?      

אליהו דלל: לא יודע, אני לא מבין את זה

אליהו דלל:  מה הקטע? אני פוחד מהמילה 17, זו האמת

משה גפני: למה אנחנו צריכים לדבר רק בקריאות ביניים? גבירתי היועצת המשפטית, תגידי, איך הניסוח ומהי ההגדרה?     

אליהו דלל: רק עוד משפט

אליהו דלל:  כשנער הולך לבחור, אז מגיל 18, ברור שבגיל 17

אליהו דלל: 999, יום אחד לפני, הוא לא יכול לבחור

אליהו דלל:  נכון? אז אותו הדבר גם פה; צריך להגיד עד גיל 18

ישי פרלמן: מערכת המס עובדת ברמה שנתית

אליהו דלל: אז מה זה אומר? שיפגעו בילד? או בהורה?     

שולמית אלוני: לא

שולמית אלוני:  הסעיף מתייחס לשנת המס שקדמה לשנת בגרותו

שולמית אלוני:  אתם לא רואים את זה בנוסח הצעת החוק, אבל בפקודה יש הגדרה שמתייחסת לשנת הבגרות כשנת המס שבה מלאו לילד 18 שנים

שולמית אלוני:  זאת אומרת שנקודת הזיכוי, במקרה הזה, יחולו לגבי הורים לילדים בגילאי 13-17, אבל ההתייחסות היא לכל שנת ה-17 לחיים שלך

שולמית אלוני:  זאת אומרת, 18 פחות יום – גם נכנס

ישי פרלמן: לא בדיוק

ישי פרלמן:  זה לפי שנות מס, לא לפי השנים של הילד

אליהו דלל: אני באמת לא מבין, מה זה משנה? צריך להגיד: עד גיל 18

ינון אזולאי: אם הייתי בן 17 בינואר, אז כל השנה הזו אני מקבל; ואם בדצמבר הייתי בן 17?     

משה גפני: טוב, אני מציע כך: ההחלטה היא שגיל 17 עד סופו, זאת אומרת, עד גיל 18 יהיו זכאים לנקודות זיכוי, נקודה

משה גפני:  אני מבקש, אם אפשר לנסח את זה כך שעד גיל 18, בתיאום איתם, ולראות שזה אפשרי, אז בבקשה

משה גפני:  אם לא – צריך למצוא איזו שהיא הגדרה, שתברר את הנקודה הזו באופן ברור

משה גפני:  זו העמדה שלנו

משה גפני:  על זה אנחנו הולכים להצביע

משה גפני:  מי אדוני, בבקשה?     

רוני גנוד: רוני גנוד, יועץ משפטי של מנהל הכנסות המדינה

רוני גנוד:  כמו שציינו פה ברשות המיסים, וזה עונה גם לשאלה שחבר הכנסת דלל שאל, כשאנחנו בודקים את הזכאות לנקודות הזיכוי – אנחנו מסתכלים על שנת המס כיחידה אחת

רוני גנוד:  גם ההורים של ילד שנולד מקבלים נקודת זיכוי; אם ילד נולד בדצמבר של שנה מסוימת – ההורים שלו יקבלו נקודת זיכוי, או כמה נקודות זיכוי שהם זכאים להן, לכל השנה

רוני גנוד:  כלומר, מינואר, למרות שהילד לא היה בחיים בינואר, ועד לסוף השנה, הם יקבלו נקודת זיכוי כאילו הילד נולד בסוף השנה

ינון אזולאי: ואז ישלימו להם בסוף

ינון אזולאי:  זה יתקזז בסוף

קריאה: למה?     

ינון אזולאי: הקיזוז הוא קיזוז

ינון אזולאי:  הוא אומר לך שבהתחלה, אם הוא קיבל חצי שנה Spare – בסוף הוא ייקח לו אותה

משה גפני: מאה אחוז, תודה

משה גפני:  הלאה

ישי פרלמן: הגענו לסעיף ג', בעמוד 1,003 למעלה

ישי פרלמן:      סעיף 40 הוא הסעיף שמתייחס להורים שהם לא נשואים, להם תתווסף נקודת זיכוי

ישי פרלמן:  הורדנו פה את ההגדרה "פעוט", כי "פעוט" זה כבר לא כל כך רלוונטי: הפכנו את זה לילד מתחת לגיל חמש וילד מעל לגיל חמש

שולמית אלוני: התיקון הוא תיקון טכני; הורדתם אותו לאורך כל הדרך

שולמית אלוני:  זאת אומרת, בכלל לא תופיע המילה "פעוט", הכוונה תהיה "ילד"

משה גפני: אוקיי, הלאה

שולמית אלוני: רגע, תסביר מהן פסקאות (ב) ו-(ג) שנמחקות

ישי פרלמן: עשינו פה סדר - - -     

שולמית אלוני: אלה נקודות הזיכוי שמתייחסות, בעצם, לנקודה נוספת בעד כל ילד שלאחר שנת לידתו ועד לשנת המס שקדמה לשנת בגרותו, ועוד 1

שולמית אלוני: 5 נקודות זיכוי נוספות בעד כל אחד מהילדים, משנת המס שלאחר שנת הלידה ועד לשנת המס לאחר שמלאו לו חמש שנים, כשבעצם אתם עושים את המתמטיקה מחדש; זה יופיע באופן רציף בתוך הסעיף, אז השינוי הוא טכני במהות שלו

משה גפני: הלאה

שולמית אלוני: אנחנו נכניס פה גם תיקונים טכניים שיתאימו את הנוסח למה שקיים היום בפקודה

שולמית אלוני:  במקום: "בשל כל ילד" נעשה: "בעד כל אחד מילדיה", אבל אלה תיקונים שהם טכניים

משה גפני: בסדר, אבל צריך לתקן אותם

משה גפני:  כן?     

ישי פרלמן: יום התחילה הוא גם ב-2024

ישי פרלמן:  בעצם, החוק הזה מותנה בתקציב; רק אם התקציב עובר – החוק הזה ייכנס לתוקף בשנת 2024, בגלל שמבחינה תקציבית – הוא אמור להיות חלק מהתקציב

חוה אתי עטייה: מתי מסתיימת הוראת השעה?     

שולמית אלוני: את מתכוונת למענק העבודה?      

חוה אתי עטייה: זה לא היה הוראת השעה?     

שולמית אלוני: לא

שולמית אלוני:  בנקודת הזיכוי יש הוראה שמתייחסת לשנת 2023, כך שבשנת 2023 ישתלמו הנקודות - - -     

משה גפני: היא שואלת מתי זה מסתיים

שולמית אלוני: בסוף שנת 2023

שולמית אלוני:  אני מתייחסת לגילאי 6-12

משה גפני: וזה נמצא במליאה ביום רביעי, כדי להעריך את זה

חוה אתי עטייה: אבל גם זה יגיע, לא?     

משה גפני: אנחנו נשתדל, כמובן

משה גפני:  אנחנו מצטיירים פה קצת משונה, בגלל שאנחנו נמצאים פה בדיון על נקודות זיכוי עד גיל 18, ואנחנו במליאה מביאים תיקון עד גיל 12

משה גפני:  זה נובע מהזריזות שלנו

משה גפני:  אנחנו, בישיבה הקודמת, כשהכנו את זה לגיל 12 – ביקשנו מהממשלה שיוסיפו עד גיל 18; זו הייתה דרישה של כל חברי הוועדה

משה גפני:  אמרתי להם שיעשו את זה כמה שיותר מהר, והם הביאו את זה מהר; זה הגיע עכשיו, זה הגיע כבר קודם ואני מביא את זה לדיון

משה גפני:       הייתי יכול למשוך את החוק מהמליאה ולהביא את זה, בגלל שזה מכסה עד גיל 18

משה גפני:  שם זה מ-2023, והמשמעות של העניין היא שאפשר לשלם כבר במשכורות הקרובות את נקודות הזיכוי

משה גפני:  אם אני אמשוך את החוק – אני לא יודע מתי המליאה תתכנס מחדש

משה גפני:  אני אשתדל, וצריך לעשות כל מאמץ להביא את החוק הזה צמוד לחוק שנמצא ביום רביעי

משה גפני:  כשאנחנו מצביעים – אנחנו מצביעים גם על מה שביקש חבר הכנסת ינון אזולאי – מענק עבודה שיהיה קבוע ומגיל 21

משה גפני:  אני מודה לך, אדוני, חבר הכנסת, שהבאת את זה לתשומת לבנו

ינון אזולאי: ממש מרגש, אדוני היושב-ראש

משה גפני: אל תתרגש כל כך מהר

משה גפני:  יש לנו תקציב לפנינו

ינון אזולאי: אם ממך לא נתרגש – ממי נתרגש פה?     

שולמית אלוני: אז גם בסעיף 3 אנחנו נכניס תיקון בהתאמה

שולמית אלוני:  אמרנו שהגיל יחול, בעצם, מהרגע שבו פוקעת הוראת השעה, כך שזה יהיה מ-1 בינואר 2025

משה גפני: ובכן, חבר הכנסת טיבי, מה יש לך לומר על זה, בתקופת הרמדאן?     

אחמד טיבי: א', היה חשוב לי להישאר פה כדי להצביע על החוק החשוב הזה של נקודות זיכוי, שעובר בתמיכה הן של האופוזיציה והן של הקואליציה הזמנית

חוה אתי עטייה: אני מצטרפת

חוה אתי עטייה:  זה בגלל גפני

ינון אזולאי: אתה רוצה להמשיך את הדיון עד שש, שבע בערב אולי?     

קריאה: לא, זה בגלל שטיבי משתף פעולה עם ביבי

משה גפני: תודה רבה, רבותיי, אני מודה לכם

משה גפני:  על ההסתייגויות סיכמנו שזה יובא - - -     

ינון אזולאי: רק להצביע

אימאן ח'טיב יאסין: זכויות דיבור

משה גפני: לא על כל אחד; נצביע על כולן יחד

אחמד טיבי: אנחנו הגשנו דיבור

אורית פרקש הכהן: אנחנו הסכמנו שאני אוותר על הזכות לנמק, אבל רק לוודא שיש לי רשות דיבור בזמן המליאה

אורית פרקש הכהן:  כלומר, ההסתייגויות הונחו, נכון?     

שולמית אלוני: כן

שולמית אלוני:  את רוצה שההסתייגויות - - -     

אורית פרקש הכהן: כן

אורית פרקש הכהן:  ההסתייגויות יונחו מטעם המחנה הממלכתי

אורית פרקש הכהן:  זה כדי לשמור לנו את הדיבור במליאה

ינון אזולאי: הם לא רוצים רשות דיבור; הם רוצים הנמקה במליאה, זה מה שהם אומרים

אורית פרקש הכהן: אבל אני יכולה לוותר עכשיו על ההנמקה

שולמית אלוני: בסדר, אז אנחנו צריכים להצביע

חמד עמאר: גם אנחנו, בישראל ביתנו, מוותרים על ההנמקה

חמד עמאר:  << יור >> שלאר     

שולמית אלוני: אז יש לנו הסתייגויות של סיעת יש עתיד, המחנה הממלכתי, ישראל ביתנו - - -     

משה גפני: בסדר, אנחנו מצביעים על ההסתייגות הזו

שולמית אלוני: אמרתי רק מי הגיש

משה גפני: לא צריך לנמק

שולמית אלוני: הסתייגות ראשונה: בסעיף 1(1)(א), במקום המילה "להורה עובד" - - -     

משה גפני: בסדר

משה גפני:  מי בעד ההסתייגות? מי נגד?         הצבעה         בעד ההסתייגות – אין     נגד – 6     נמנע – 1     ההסתייגות לא נתקבלה

משה גפני: ההסתייגות נפלה

משה גפני:  זה בשביל לדבר במליאה

שולמית אלוני: בסעיף 2(1)(א), במקום המילים "ושתי נקודות זיכוי" יבוא "ושתיים וחצי נקודות זיכוי"

ינון אזולאי: קראנו את ההסתייגות

משה גפני: מי בעד? מי נגד?     הצבעה         בעד ההסתייגות – אין     נגד – 6     נמנע – 1     ההסתייגות לא נתקבלה

משה גפני: נפל, על מנת לדבר במליאה

שולמית אלוני: בסעיף 3(א), המילים: "ובלבד שעד אותו מועד התקבל חוק התקציב לשנת 2024" – יימחקו

משה גפני: 	 מי בעד? מי נגד?         הצבעה         בעד ההסתייגות – אין     נגד – 6     נמנע – 1     ההסתייגות לא נתקבלה

משה גפני: ההסתייגות נפלה

משה גפני:  זה יהיה על מנת לדבר במליאה

אורית פרקש הכהן: שלומית, אם אפשר – אני נמנעת בכל ההסתייגויות

ינון אזולאי: אני מבקש רשות דיבור, ליוני מישרקי ולי

אחמד טיבי: לנו נשארה רשות דיבור

אימאן ח'טיב יאסין: גם לנו

יצחק פינדרוס: אני גם מבקש רשות דיבור

משה גפני: רבותיי, << הצח >> הצעת חוק הגדלת נקודות זיכוי להורים במס הכנסה והרחבת מענק עבודה, התשפ"ג-2023 << הצח >>

משה גפני:  אני רוצה לבקש מהאופוזיציה - - -     

יצחק פינדרוס: אבל מה עם ההסתייגות של ינון? על זה צריך להצביע בעד

משה גפני: זו לא הסתייגות; זה בחוק

ינון אזולאי: הכנסנו את זה לנוסח

משה גפני: 	אני מבקש מהאופוזיציה: אתם תעשו מה שאתם רוצים; אני הורגלתי בכנסות קודמות, כשאני הייתי יושב-הראש, שהיינו מגיעים, בתקציב, להסכמות על נושאים שונים

משה גפני:  אני פונה אליכם ומבקש: אני מבין שיהיו דברים שנויים במחלוקת, אבל הנה, יש דוגמה לכך שכשזה לטובת העניין – אפשר להגיע להסכמות

משה גפני:  אני מבקש שאנחנו נשב, וכשנבוא למשרד האוצר, הוא יראה שאנחנו באים יחד – וכך נוכל להעביר דברים

אורית פרקש הכהן: ננסה

אורית פרקש הכהן:  אני גם בהידברות בבית הנשיא, אתה יודע, אז אני בכלל - - -     

משה גפני: על בית הנשיא אני לא יודע; אני לא מבין בזה - - -     

יצחק פינדרוס: בית הנשיא זה מיותר

יצחק פינדרוס:  גם התקציב של בית הנשיא

אורית פרקש הכהן: אולי כדאי שגם אתה תעבור לבית הנשיא

יצחק פינדרוס: זה מיותר

יצחק פינדרוס:  זה מוסד מיותר, חבל על הכסף

משה גפני: אמרתי את הצעת החוק עם התוספות שאמרנו

משה גפני:  מי בעד אישור הצעת החוק? מי נגד? מי נמנע?         הצבעה     אושר

משה גפני: הצעת החוק אושרה פה אחד

משה גפני:  אני מודה לחברי הוועדה; אני מודה למשרד האוצר; אני מודה ללשכה המשפטית; גבירתי, היועצת המשפטית לכנסת

משה גפני:  תודה רבה, הישיבה נעולה